Bugun Toshkentda O‘zbekiston Mustaqilligining 27 yilligi shodiyonalari doirasida xalq sayli va bayram mushaklari uyushtirildi. Bayram salyuti kechki soat 21:00dan soat 21:16 gacha «Xalqlar do‘stligi» san’at saroyi yaqinida amalga oshirildi. Poytaxt aholisi va mehmonlariga qulaylik yaratish maqsadida bayram salyutlarini tomosha qilish uchun Toshkent shahrining barcha tumanlaridagi istirohat bog‘lari va maydonlarida katta monitorlar o‘rnatildi va bu monitorlar orqali mushakbozlikni onlayn kuzatish imkoniyati yaratildi.